Angelo Anquilletti

Angelo Anquilletti (24. huhtikuuta 1943 San Donato Milanese, Italia – 9. tammikuuta 2015) oli italialainen jalkapalloilija. Pelipaikaltaan hän oli puolustaja.Angelo Anquilletti National Football Teams -sivustolla 

Anquilletti aloitti uransa Solbiatesessa, jossa hän pelasi kolmannella ja neljännellä sarjatasolla vuosina 1961–1964. Tämän jälkeen Anquilletti siirtyi Italian pääsarjaan Serie A:han, jossa hän pelasi 13 peräkkäistä kautta edustaen ensin Atalantaa kaksi kautta vuosina 1964–1966 ja sen jälkeen Milania 11 kautta vuosina 1966–1977. Pääsarjaotteluita Anquilletti pelasi Atalantassa 48 ja Milanissa 278. Hän voitti Milanissa Serie A:n kaudella 1967–1968 sekä Italian cupin kausina 1966–1967, 1971–1972, 1972–1973 ja 1976–1977. Anquilletti päätti uransa Monzassa, jota hän edusti 41 ottelussa Serie B:ssä vuosina 1977–1979. Yhteensä Anquilletti pelasi 454 miesten sarjaottelua, joissa hän ei tehnyt yhtään maalia.

Italian maajoukkueessa Anquilletti pelasi kaksi A-maaottelua vuonna 1969.

 Lähteet 

Luokka:Italialaiset jalkapalloilijat
Luokka:Vuonna 1943 syntyneet
Luokka:Vuonna 2015 kuolleet